
Naslov: Romi bi radi ostali na Lokah
Napoved za voditelja:

V krški občini so stekli postopki za sprejem podrobnega občinskega prostorskega načrta Gmajna 3, ki obsega skoraj 7 hektarov v naselju Loke, na katerem želijo postaviti naselje 60 stanovanjskih hiš. Na tem območju nedaleč od Leskovca pri Krškem pa že več desetletij živijo Romi, ki se bojijo, da bodo morali svoje hiše podreti in se ponovne preseliti v šotore. Tega si ne želijo, zato bi radi, da se tudi to naselje legalizira, komunalno uredi in omogoči nadaljnje bivanje 42 Romov na tem območju.

T- Iz Lok GORAN ROVAN /

X- Snemalca Bojan Medic in Tomi Naglič

X- montažer Tomi Naglič /

Predstavniki Romov opozarjajo, da kapital ne sme imeti prednost pred ljudmi, ki že desetletja živijo na tem območju in je že 30 let opredeljeno kot zazidljivo.

T- DARKO RUDAŠ /
X- predsednik Foruma romskih svetnikov Slovenije /

»Najlažja rešitev in tudi demokratična rešitev v tej smeri je, da se obstoječi objekti, ki so danes nelegalna zlegalizirajo in se v tem primeru zagotovi osnovna komunalna infrastruktura v teh romskih naseljih.«

V krajevni skupnosti Leskovec pri Krškem temu ne nasprotujejo, saj z Romi iz tega naselja nimajo nobenih težav.
T- JOŽE OLOVEC /
X- predsednik KS Leskovec pri Krškem /

»Prepričani smo, da moramo najprej urediti problematiko teh krajanov, ki tu živijo in pri tem naj občina, v skladu z sklepom občinskega sveta nastopi kot medijator. Šele potem, ko se ta problematika uredi, pa smo pripravljeni podpreti tudi ureditev novega naselja.«
Po mnenju predsednika leskovške krajevne skupnosti je lahko to naselje tudi romsko, če se bo občina tako odločila. Tam pa še vedno ne vedo, kako se te zadeve lotiti.
T- ANA NUŠA SOMRAK /
X- podžupanja občine Krško /

»Mi smo strategijo pred leti sprejel, ko smo začel jo reševat. Takrat je prevladalo, da je romsko naselje Kerinov Grm. Skozi teh 15 let seveda so se stvari spremenile tako na terenu kot tudi v razmišljanju tako Romov in pa ostalega prebivalstva. Tako, da zdej bomo mel na klopeh spet to romsko strategijo. Konkretno bo treba reševat, kajti OPPN je pred vrati in tudi občinski svet se more opredelit.«
Kako se bo, je težko predvideti. Vsekakor pa bo morala k reševanju te problematike pristopiti tudi država, ki že vrsto let ni za komunalno opremljanje romskih naselij in legalizacijo namenila niti evra.
